Diari Oficial de la Generalitat Valenciana


Sumari del DOGV 89, del 28-12-1982 (1982/802045)

DECRET de 20 de desembre de 1892, d'aprovació de l'estructura orgànica de la Conselleria d'Hisenda de la Generalitat Valenciana.
--------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1982/12/20/(2)/dof/vci/html**

### Dades del document

Número de DOGV
:   89

Data del DOGV
:   28-12-1982

Secció del DOGV
:   DISPOSICIONS GENERALS

Número del document
:   1982/802045


Data del document
:   20-12-1982

Organisme emissor


Tipus de document
:   Decret

Anàlisi jurídica

Decret de 20 de desembre de 1982 d'aprovació de l'estructura orgànica de la Conselleria d'Hisenda de la Generalitat Valenciana.  
El Decret de 3 de desembre de 1982, que estableix el Reglament de Règim Interior del Consell de la Generalitat Valenciana, estipula en l'article 19 la creació de la Conselleria d'Hisenda.  
El procés d'assumpció de competències derivat de l'Estatut d'Autonomia implica l'ampliació de les obligacions qualitatives i quantitatives del Departament, per tal d'acomplir amb les garanties necessàries a què està sotmesa la gestió d'ingressos y despeses públics.  
Igualment, enguany s'han posat en marxa els mecanismes que permetran la cessió de tributs a la Generalitat Valenciana, i la determinació del percentatge de participació en els ingressos de l'Estat.  
Aquestes circumstàncies i les derivades del mateix procés gradual d'assentament de les nostres institucions d'autogovern, requereixen una àmplia remodelació dels esquemes organitzatius de la Conselleria d'Hisenda, a fi d'atendre els serveis necessaris amb el major grau d'eficàcia possible i amb el menor increment de la despesa pública.  
Per tant, atés el que estipula l'article 20 del Reglament d Règim Interior del Consell de la Generalitat Valenciana  
A proposta de l'Excm. Sr. Conseller d'Hisenda, i previ acord del Consell,  
DECRETE  
Article primer  
La Conselleria d'Hisenda de la Generalitat Valenciana, sota la direcció del seu titular, s'estructura en els òrgans següents:  
a. Secretaria General Tècnica.  
b. Direcció General de Pressupostos.  
c. Direcció General de Tributs i Política Financera.  
d. Intervenció General.  
e. Tresoreria General. Article segon   
El Conseller exercirà les competències que li corresponen conformement al que estipula l'article 20 del Reglament de Règim Interior del Consell.  
Article tercer  
Corresponen a la Secretaria General Tècnica les atribucions que en l'àmbit de la Conselleria d'Hisenda li pertoquen, d'acord amb l'article 24 del Reglament de Règim Interior del Consell de la Generalitat Valenciana.  
Article quart  
La Secretaria General Tècnica s'estructura en un Servei de Gestió Administrativa, Coordinació i Programes, del qual depenen les seccions següents:  
- Administrativa.  
- d'Estudis, Coordinació i Programes.  
- Serveis Auxiliars.   
Article cinquè  
Correspon a la Direcció General de Pressupostos la tramitació i, si s'escau, la resolució de tots els aspectes que les disposicions vigents atribueixen a la Conselleria d'Hisenda en matèria de pressupostos de la Generalitat Valenciana.  
Article sisé  
La Direcció General de Pressupostos s'estructura en els òrgans següents:  
1. Servei de Pressupostos, del qual dependran les Seccions de:  
- Pressupostos, Inversió i Programació.   
- Retribucions de Personal.  
- Règim Financer de les Corporacions Locals.  
2. Les oficines pressupostàries dels diferents organismes de la Generalitat Valenciana.  
Article seté  
Pertoquen a la Direcció General de Tributs i Política  
Financera les competències que en aquesta matèria deriven de l'Estatut d'Autonomia en matèria de gestió i inspecció de tributs, així com aquelles referents a la política financera.  
Article vuité  
La Direcció General de Tributs i Política Financera  
s'estructura en els òrgans següents:  
1. Servei de Tributs, del qual dependran les Seccions de:  
- Impostos.   
- Taxes.  
- Contribucions Especials.  
2. Servei de Política Financera i Deute Públic, del qual dependran les Seccions de:  
- Disponibilitats Financeres.  
- Deute Públic, Crèdit Oficial i Finançament d'Entitats Públiques Regionals.  
Article nové  
Correspon a la Intervenció General el control de tots  
els actes de l'administració de la Generalitat, del seus Organismes i Empreses, que donen lloc al reconeixement de drets i obligacions de contingut econòmic.  
Article deu  
La Intervenció General s'estructura en els òrgans següents:  
1. Intervencions Territorials.  
2. Intervencions Delegades ais diferents Organismes de la Generalitat Valenciana.  
3. Servei Fiscal.  
4. Secció de Comptabilitat i Mecanització.  
5. Secció de Control Financer i de Comptes del Sector Públic Valencià.  
Article onze  
Corresponen a la Tresoreria General les funcions referents a la recaptació de drets i realització de pagaments amb càrrec a les Caixes del Tresor, així com les corresponents al Patrimoni de la Generalitat.  
Article dotze  
La Tresoreria General s'estructura en els òrgans següents:  
- Servei de Tresoreria, del qual depenen les Seccions de:  
 - Tresoreria i Caixa.   
- Recaptació.   
- Gestió Administrativa de Pagaments al Consell i Oficines Territorials.   
- Nòmines.  
2. Servei de Patrimoni del qual depenen les Seccions de:  
 - Inventari.   
- Valoració.   
Article tretze  
La Intervenció General i la Tresoreria General tindran categoria administrativa de Direcció General.  
Els nomenaments d'Interventor General i de Tresorer General hauran de recaure en funcionaris pertanyents als cossos d'Intervenció i Comptabilitat de l'Estat, d'Interventors d'Administració Local, de Dipositaris d'Administració Local o d'altres de similars.  
Article catorze  
Queda facultat el Conseller d'Hisenda per a dictar les normes que siguen necessàries per a l'aplicació i desplegament d'aquest Decret.  
DISPOSICIÓ DEROGATORIA  
A partir de la data d'entrada en vigor d'aquest Decret queden derogades quantes disposicions s'hi oposen, i especialment:  
Decret de 26 de juny de 1978, pel qual s'organitza la Conselleria d'Economia i Hisenda.  
Decret de 27 de juny de 1978, pel qual s'aproven les normes d'execució del Pressupost i del règim econòmic del Consell del País Valencià.  
Decret de 2 d'octubre de 1981, pel qual s'aprova l'estructura orgànica de la Conselleria d'Hisenda.  
DISPOSICIÓ FINAL  
Aquest Decret entrarà en vigor el mateix dia en què siga publicat al «Diari Oficial de la Generalitat Valenciana».  
València, 20 de desembre de 1982.  
El President de la Generalitat,  
JOAN LERMA I BLASCO  
El Conseller d'Hisenda,  
ANTONI BIRLANGA I CASANOVA


Còpia Permalink ELI